ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
দৈনিক ৪৭.৪ লক্ষ ১৪.২ কেজি ওজনের এলপিজি সিলিন্ডার ব্যবহার করা হয়
নতুন দিল্লি, ২৯ নভেম্বর, ২০২১
পেট্রোলিয়াম ও প্রাকৃতিক গ্যাস দপ্তরের প্রতিমন্ত্রী শ্রী রামেশ্বর তেলি রাজ্যসভায় আজ এক প্রশ্নের লিখিত উত্তরে জানিয়েছেন, চলতি বছরের এপ্রিল থেকে সেপ্টেম্বরের মধ্যে তেল বিপণন সংস্থাগুলি দেশে অভ্যন্তরীণ উৎপাদিত ১২ হাজার ৩০৮ থাউজেন্ড মেট্রিক টন  ও ৯৯৫ টিএমটি এবং নন ডোমেস্টিক নন এক্সেম্পটেড  এলপিজি গ্যাস সিলিন্ডার বিক্রি করেছে। এতে দৈনিক ৪৭.৪ লক্ষ ১৪.২ কেজি ওজনের সিলিন্ডার ব্যবহার হয়েছে। এমনকি প্রতিদিন ২.৯ লক্ষ ১৯ কেজি ওজনের সিলিন্ডার ব্যবহৃত হয়েছে।
দেশে এবং নন ডোমেস্টিক উৎপাদিত এলপিজি সিলিন্ডারে রাজস্ব মাসে মাসে ওঠানামার কারণে খুচরো তেল বিপণন সংস্থাগুলি বিক্রয় মূল্য নির্ধারণের ক্ষেত্রে আন্তর্জাতিক বাজারে তেলের দাম এবং মুদ্রা বিনিময় হারের ওপর নির্ভর করে থাকে। সরকার অভ্যন্তরীণ উৎপাদিত এলপিজি সিলিন্ডারের ওপর ৫ শতাংশ এবং নন ডোমেস্টিক এলপিজি সিলিন্ডারের ওপর ১৮ শতাংশ পণ্য ও পরিষেবা কর ধার্য করেছে।
দেশের অভ্যন্তরে উৎপাদিত এলপিজি সিলিন্ডারে ভর্তুকি দেওয়া হয়ে থাকে এবং প্রযোজ্য ভর্তুকি সরাসরি সুবিধাভোগীর ব্যাঙ্ক অ্যাকাউন্টে পাঠানো হয়। এই ভর্তুকির ব্যয়ভার বহন করে থাকে সরকার।
CG/SS/SKD/
(Visitor Counter : 112
স্বাস্থ্যওপরিবারকল্যাণমন্ত্রক
দৈনিক ভিত্তিতে আক্রান্তের সংখ্যা ৪০ দিন পর কমে ২ লক্ষের নিচে, এখন ১ লক্ষ ৯৬ হাজার
সুস্পষ্টভাবে কোভিডে আক্রান্তের সংখ্যা কমে ২৫ লক্ষ ৮৬ হাজার ৭৮২
দৈনিক আক্রান্তের হার বর্তমানে ৯.৫৪ শতাংশ
দেশব্যাপী টিকাকরণ অভিযানের আওতায় এখনও পর্যন্ত প্রায় ২০ কোটি টিকার ডোজ দেওয়া হয়েছে
দেশে গত ২৪ ঘণ্টায় ১৮-৪৪ বছর বয়সী ব্যক্তিদের ১২ লক্ষ ৮২ হাজার টিকার ডোজ; যা গত ১ মে থেকে সর্বাধিক
নয়াদিল্লি, ২৫ মে, ২০২১
কোভিড মহামারীর বিরুদ্ধে ভারতের লড়াইয়ে আরও একটি ইতিবাচক সাফল্য হিসেবে দৈনিক ভিত্তিতে আক্রান্তের সংখ্যা ৪০ দিন পর কমে ২ লক্ষের নিচে নেমেছে। দেশে গত ২৪ ঘণ্টায় নতুন করে করোনায় আক্রান্ত হয়েছেন ১ লক্ষ ৯৬ হাজার ৪২৭ জন। উল্লেখ করা যেতে পারে, গত ১৪ এপ্রিল একদিনে আক্রান্ত হয়েছিলেন ১ লক্ষ ৮৪ হাজার ৩৭২ জন।
(দেশে সুস্পষ্টভাবে করোনায় আক্রান্তের সংখ্যা কমে দাঁড়িয়েছে ২৫ লক্ষ ৮৬ হাজার ৭৮২। গত ১০ মে থেকে লাগাতার সুস্পষ্টভাবে করোনায় আক্রান্তের সংখ্যা কমছে। এই প্রবণতা অব্যাহত থেকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১ লক্ষ ৩৩ হাজার ৯৩৪টি কমেছে। দেশে মোট আক্রান্তের ৯.৬০ শতাংশ সুস্পষ্টভাবে করোনায় আক্রান্ত।
দেশে সুস্থতার সংখ্যা গত ১২ দিন আক্রান্তের সংখ্যার তুলনায় বেশি রয়েছে। এর ফলে গত ২৪ ঘণ্টায় সুস্থতার সংখ্যা দাঁড়িয়েছে ৩ লক্ষ ২৬ হাজার ৮৫০। দেশে আজ পর্যন্ত করোনামুক্ত হয়েছেন ২ কোটি ৪০ লক্ষ ৫৪ হাজার ৮৬১ জন। জাতীয় স্তরে সুস্থতার হার আরও বেড়ে হয়েছে ৮৯.২৬ শতাংশ।
এদিকে, সারা দেশে গত ২৪ ঘণ্টায় ২০ লক্ষ ৫৮ হাজার ১১২টি নমুনা পরীক্ষা হয়েছে। এর ফলে এখনও পর্যন্ত নমুনা পরীক্ষার মোট সংখ্যা ৩৩ কোটি ২৫ লক্ষ ৯৪ হাজার ১৭৬। দেশে আজ আক্রান্তের হার কমে দাঁড়িয়েছে ৯.৫৪ শতাংশ।
আজ সকাল ৭টা পর্যন্ত পাওয়া প্রাথমিক তথ্যানুযায়ী, ১৯ কোটি ৮৫ লক্ষ ৩৮ হাজার ৯৯৯টি টিকার ডোজ দেওয়া হয়েছে। এর মধ্যে ৯৭ লক্ষ ৭৯ হাজার ৩০৪ জন স্বাস্থ্যকর্মী প্রথম ডোজ এবং ৬৭ লক্ষ ১৮ হাজার ৭২৩ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৫০ লক্ষ ৭৯ হাজার ৯৬৪ জন কর্মী প্রথম ডোজ এবং ৮৩ লক্ষ ৫৫ হাজার ৯৮২ জন দ্বিতীয় ডোজ পেয়েছেন। এছাড়াও ১৮-৪৪ বছর বয়সী ১ কোটি ১৯ লক্ষ ১১ হাজার ৭৫৯ জন প্রথম ডোজ পেয়েছেন। একইভাবে, ৪৫-৬০ বছর বয়সী ৬ কোটি ১৫ লক্ষ ৪৮ হাজার ৪৮৪ জন প্রথম ডোজ এবং ৯৯ লক্ষ ১৫ হাজার ২৭৮ জন দ্বিতীয় ডোজ পেয়েছেন। অপরদিকে, ৬০ বছরের বেশি বয়সী ৫ কোটি ৬৯ লক্ষ ১৫ হাজার ৮৬৩ জন প্রথম ডোজ এবং ১ কোটি ৮৩ লক্ষ ১৩ হাজার ৬৪২ জন দ্বিতীয় ডোজ পেয়েছেন।
দেশে গত ২৪ ঘণ্টায় ১৮-৪৪ বছর বয়সী ব্যক্তিদের মধ্যে ১২ লক্ষ ৮২ হাজার সুফলভোগী টিকার ডোজ পেয়েছেন, যা গত ১ মে থেকে এযাবৎ সর্বাধিক।
CG/BD/DM
স্বরাষ্ট্র মন্ত্রক
কেন্দ্রীয় অর্থমন্ত্রী আজ যে কাঠামো পুনর্গঠন সংক্রান্ত পদক্ষেপের কথা ঘোষণা করেছেন,তার ভূয়সী প্রশংসা করেছেন কেন্দ্রীয় স্বরাষ্ট্রমন্ত্রী
শক্তিশালী, সুরক্ষিত এবং ক্ষমতাবান ভারত গঠন মোদী সরকারের সর্বোচ্চ অগ্রাধিকার বলে জানান শ্রী অমিত শাহ
প্রধানমন্ত্রী নরেন্দ্র মোদীর মন্ত্র' পুনর্গঠন,সম্পাদন এবং পরিবর্তন' ই হলো গত ৬ বছরে ভারতের বিস্ময়কর উন্নয়নের চাবিকাঠি বলে স্বরাষ্ট্রমন্ত্রী মন্তব্য করেন
নতুন দিল্লী, ১৬ মে, ২০২০
কেন্দ্রীয় অর্থমন্ত্রী আজ যে কাঠামো পুনর্গঠন বিষয়ক সিদ্ধান্ত ঘোষণা করেছেন,তার ভূয়সী প্রশংসা করে কেন্দ্রীয় স্বরাষ্ট্রমন্ত্রী শ্রী অমিত শাহ বলেছেন, "আমি প্রধানমন্ত্রী নরেন্দ্র মোদী এবং অর্থমন্ত্রী শ্রীমতী নির্মলা সীতারামনকে আজকের এই নির্ণায়ক সিদ্ধান্ত গ্রহণের জন্য ধন্যবাদ জানাই। এই সিদ্ধান্তের দরুন ভারতের অর্থনীতি নিশ্চিতভাবে চাঙ্গা হবে। পাশাপাশি আমাদের আত্মনির্ভর ভারত গঠনের লক্ষ্যে এগিয়ে যাওয়া যাবে"। প্রধানমন্ত্রী নরেন্দ্র মোদীর মন্ত্র' পুনর্গঠন, সম্পাদন এবং পরিবর্তন'ই হলো গত ৬ বছরে ভারতের বিস্ময়কর উন্নয়নের চাবিকাঠি বলে স্বরাষ্ট্রমন্ত্রী মন্তব্য করেন।
কয়লা উৎপাদন ক্ষেত্রে ভারতকেস্বনির্ভর করে তুলতে প্রধানমন্ত্রী যে অভূতপূর্ব পদক্ষেপ নিয়েছেন তাকে অভিনন্দন জানিয়ে শ্রী শাহ বলেন, কয়লা ক্ষেত্রে পরিকাঠামো উন্নয়নে ৫০,০০০ কোটি টাকা বরাদ্দ এবং বানিজ্যিক খননের সূচনা পুনর্গঠন নীতিতে এক দিকনির্দেশক পদক্ষেপ। এর দরুন প্রতিযোগিতা এবং স্বচ্ছতা বাড়বে বলে তিনি জানান।
প্রতিরক্ষা সরঞ্জাম উৎপাদনে সরাসরি বিদেশী বিনিয়োগের  সীমা ৭৪% অবধি বৃদ্ধি করার সিদ্ধান্তকে এবং কিছু অস্ত্র আমদানির ওপর নিষেধাজ্ঞা জারি করার সিদ্ধান্তকেস্বাগত জানিয়ে শ্রী শাহ বলেন এর দরুন মেক ইন ইন্ডিয়া প্রকল্প নিশ্চিত ভাবে উৎসাহিত হবে পাশাপাশি আমাদের আমদানির বোঝাও কম হবে। এক শক্তিশালী, নিশ্চিত এবং ক্ষমতাশালী ভারত গঠনই মোদী সরকারের সর্বোচ্চ অগ্রাধিকার বলে জানান শ্রী অমিত শাহ জানান।
বিমান চলাচল ক্ষেত্রকে চাঙ্গা করতে প্রধানমন্ত্রী শ্রী নরেন্দ্র মোদী যে আধুনিক সিদ্ধান্ত নিয়েছেন,তার জন্য তিনি ধন্যবাদ জানান। তিনি বলেন, আকাশ পথ ব্যবহারের জন্য যে সীমাবদ্ধতা ছিল তা শিথিল করায় আমাদের বিমান চলাচল ক্ষেত্র প্রতি বছর ১০০০ কোটি টাকা লাভ করবে। এর পাশাপাশি বিমানের এম আর ও ক্ষেত্রে কর কাঠামো যুক্তি সঙ্গত হওয়ায় ভারত বিমানের এম আর ও কেন্দ্র হয়ে উঠতে পারে।
সামাজিক পরিকাঠামো উন্নয়ন এবং মহাকাশ ক্ষেত্রে অসরকারী ক্ষেত্র গুলির অংশীদারিত্ব বিষয়ে শ্রী শাহ বলেন,প্রধানমন্ত্রী নরেন্দ্র মোদী আজকে বেসরকারী ক্ষেত্র গুলিকে উৎসাহ দানে যে ৮১০০ কোটি টাকা মঞ্জুর করেছেনএবং ভারতীয় বেসরকারী সংস্থাগুলি, ভারতের মহাকাশ সফরে সহযাত্রী করার সিদ্ধান্ত নিয়েছেন তাতে তিনি আপ্লুত।
(CG/PPM
শিল্পওবাণিজ্যমন্ত্রক
ঘরোয়া উৎপাদন শিল্পকে উৎসাহ দিতে এক জেলা এক পণ্য ভাবনা
নয়াদিল্লী, ১৮ সেপ্টেম্বর, ২০২০
জেলা এবং জাতীয় অগ্রাধিকারের জোরে মনে করা হচ্ছে একটি জেলার সঠিক সক্ষমতাটি তুলে ধরতে এক জেলা এক পণ্য ব্যবস্থা একটি যুগান্তকারী পদক্ষেপ। এতে অর্থনৈতিক বৃদ্ধি জোরালো হবে, কর্মসংস্থান হবে এবং গ্রামীণ উদ্যোগ বাড়বে। যার ফলে আমাদের আত্মনির্ভর ভারতের লক্ষ্যে পৌঁছাতে পারবো। এই প্রসঙ্গে সব রাজ্য এবং কেন্দ্রশাসিত অঞ্চলগুলির সঙ্গে আলোচনা করা হয় গত ২৭শে আগস্ট এক জেলা এক পণ্য উদ্যোগের রূপায়ণ নিয়ে। এই উদ্যোগ নিয়ে আরও কাজ করছে শিল্প এবং অভ্যন্তরীণ বাণিজ্য প্রসার দপ্তর।
এছাড়া ডিজিএফটি-র মাধ্যমে বাণিজ্য দপ্তর সব রাজ্য এবং কেন্দ্রীয় সরকারি সংস্থাগুলির সঙ্গে এই উদ্যোগ প্রসারে যুক্ত রয়েছে। এর লক্ষ্য প্রতিটি জেলাকে রপ্তানী হাব হিসেবে গড়ে তোলা এবং তার জন্য জেলার রপ্তানীযোগ্য পণ্যটি চিন্থিত করা। রপ্তানী প্রতিবন্ধকতা অপসারণ, স্থানীয় রপ্তানীকারকদের সাহায্য, উৎপাদকদের উৎপাদন বৃদ্ধি করতে উৎসাহদান এবং ভারতের বাইরে সম্ভাব্য ক্রেতা খোঁজা যাতে রপ্তানী বাড়ে এবং জেলার উৎপাদন ও পরিষেবা শিল্প বৃদ্ধি পায় এবং জেলায় কর্মসংস্থান বৃদ্ধি পায়।
এই উদ্যোগের অংশ হিসেবে প্রতিটি জেলায় প্রাতিষ্ঠানিকভাবে ডিসট্রিক্ট এক্সপোর্ট প্রমোশন কমিটি করা হচ্ছে। যার মাথায় থাকবেন জেলাশাসক, জেলা উন্নয়ন অফিসার। সঙ্গে থাকবেন ডিজিএফটি-র আঞ্চলিক কর্তৃপক্ষ এবং সদস্য হিসেবে থাকবেন সংশ্লিষ্ট অন্যরা। ডিইপিসি-র প্রাথমিক কাজ হবে কেন্দ্র-রাজ্য জেলা স্তরের সহযোগিতায় জেলা ভিত্তিক রপ্তানী কার্যকরী পরিকল্পনা তৈরি করা এবং সেইমতো কাজ করা।
ডিজিএফটি একটি পোর্টালও তৈরি করেছে যেগুলিতে রাজ্যগুলি প্রতিটি জেলার রপ্তানীযোগ্য পণ্যের বিষয়ে সব তথ্য আপলোড করতে পারবে। পোর্টালটি তৈরি হয়ে গেছে, এখন সেটির পরীক্ষা-নিরীক্ষা চলছে।
দেশের বিভিন্ন জেলার রপ্তানীযোগ্য পণ্যগুলি চিহ্নিত করে রাজ্যের রপ্তানী রণনীতি তৈরি করা হচ্ছে।
রাজ্যসভায় আজ বাণিজ্য ও শিল্পমন্ত্রী শ্রী পীযুষ গোয়েল এক লিখিত জবাবে এই তথ্য জানান।
CG/AP/NS
(Visitor Counter : 109
গ্রামোন্নয়নমন্ত্রক
শ্যামাপ্রসাদ মুখার্জি রারবান মিশনের চতুর্থ বর্ষপূর্তি অনুষ্ঠানের সূচনা করলেন কেন্দ্রীয় গ্রামোন্নয়ন মন্ত্রী শ্রী নরেন্দ্র সিং তোমর
নয়াদিল্লি, ২৪ ফেব্রুয়ারি, ২০২০
কেন্দ্রীয় গ্রামোন্নয়ন মন্ত্রী শ্রী নরেন্দ্র সিং তোমর আজ নতুন দিল্লির ডঃ আম্বেদকর ইন্টারন্যাশনাল সেন্টারের শ্যামাপ্রসাদ মুখার্জি রারবান মিশনের চতুর্থ বর্ষপূর্তি উদযাপন অনুষ্ঠানের সূচনা করেন। উল্লেখ করা যেতে পারে, গ্রামাঞ্চলে অগ্রগতির ধারা অক্ষুণ্ন রাখতে প্রধানমন্ত্রী শ্রী নরেন্দ্র মোদী ২০১৬’র ২১শে ফেব্রুয়ারি এই মিশনের সূচনা করেছিলেন।
এই উপলক্ষে শ্রী তোমর বলেন, রারবান মিশন ভারতীয় সংস্কৃতি ও ঐতিহ্যের মূল ভাবনাকে তুলে ধরে। তিনি বলেন, একটি অঞ্চলের সার্বিক উন্নয়নের জন্য সেখানকার মানুষের দৃষ্টিভঙ্গীকে বিবেচনায় রেখে ক্লাস্টার-ভিত্তিক উন্নয়ন অত্যন্ত কার্যকর হয়ে উঠতে পারে। জনপদ ও গ্রামীণ ভারতের উন্নয়নের লক্ষ্যে ‘সবকা সাথ, সবকা বিকাশ’ – এর উদ্দেশ্য পূরণে তিনি সকলকে একযোগে কাজ করার আহ্বান জানান।
রারবান মিশন রূপায়ণের ক্ষেত্রে যে তহবিল প্রদান করা হয়, তা মূলত ঘাটতি মেটাতে বলে উল্লেখ করে শ্রী তোমর বলেন, যদি কেন্দ্র ও রাজ্য সরকারগুলির তহবিল একত্রিত করা যায়, তা হলে গ্রামীণ ক্লাস্টারগুলির উন্নয়ন আরও ত্বরান্বিত হবে। তিনি জানান, যে কোনও প্রকল্পই গোড়ার দিকে বিভিন্ন বাধাবিপত্তির সম্মুখীন হয়। কিন্তু মানুষ যখন সমন্বয় বজায় রেখে একযোগে কাজ করার সিদ্ধান্ত নেন, তখন উন্নয়নের উদ্দেশ্যগুলি অর্জিত হয়। রারবান মিশনকে সফল করে তোলার জন্য এবং গ্রামীণ ভারতে উন্নয়নের পরিধি আরও বাড়াতে তিনি সংশ্লিষ্ট সকলকে আরও কঠোর পরিশ্রম করার পরামর্শ দেন।
অনুষ্ঠানে কেন্দ্রীয় গ্রামোন্নয়ন সচিব শ্রী রাজেশ ভূষণ বিভিন্ন রাজ্য থেকে আগত প্রতিনিধিদের স্বাগত জানিয়ে এই মিশনের গুরুত্বপূর্ণ অবদান রাখার জন্য তাঁদের ভূমিকার প্রশংসা করেন। তিনি মিশনের আওতায় সাফল্যের খতিয়ান তুলে ধরে বলেন, মন্ত্রক ইতিমধ্যেই ৩০০টি ক্লাস্টার গড়ে তোলার লক্ষ্য পূরণে, ২৯৬টি ক্লাস্টার গড়ে তোলার অনুমতি দেওয়া হয়েছে।
CG/BD/SB
(Visitor Counter : 89
প্রধানমন্ত্রীরদপ্তর
ভারতের পরবর্তী প্রধান বিচারপতি হচ্ছেন রঞ্জন গগৈ
নয়াদিল্লি, ১৭ সেপ্টেম্বর, ২০১৮
ভারতের রাষ্ট্রপতি, বিচারপতি রঞ্জন গগৈকে দেশের পরবর্তী প্রধান বিচারপতি নিয়োগ করেছেন। বর্তমান, প্রধান বিচারপতি দীপক মিশ্রের অবসরগ্রহনের পর, বিচারপতি গগৈ আগামী তেশরা অক্টোবর প্রধান বিচারপতির দায়িত্বভার গ্রহণ করবেন।
বিচারপতি রঞ্জন গগৈয়ের জন্ম ১৯৫৪-র ১৮ নভেম্বর। ১৯৭৮-এ আইনজীবি হিসেবে তাঁর নাম নথীভুক্ত হয়। গুয়াহাটি হাইকোর্টে সংবিধান কর আরোপ এবং কোম্পানী সংক্রান্ত বিষয়ে তিনি প্র্যাকটিস শুরু করেন। ২০০১-এর ২৪ ফেব্রুয়ারি তিনি গুয়াহাটি হাইকোর্টের স্হায়ী বিচারপতি নিযুক্ত হন। বিচারপতি গগৈকে ২০১০-র ৯ সেপ্টেম্বর পাঞ্জাব ও হরিয়ানা হাইকোর্টে বদলি করা হয়। ২০১১-র ১২ ফেব্রুয়ারি তিনি পাঞ্জাব ও হরিয়ানা হাইকোর্টের প্রধান বিচারপতি হিসেবে নিযুক্ত হন। দেশের সর্বোচ্চ আদালত সুপ্রীম কোর্টের বিচারপতি হিসেবে তাঁকে ২০১২-র ২৩ এপ্রিল নিয়োগ করা হয়।
CG/BD/NS/…
(Visitor Counter : 112
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় আবাসন ও নগরায়ন সম্পর্কিত মন্ত্রক ২০২১ সালের স্বচ্ছ সর্বক্ষেণের ক্ষেত্রীয় পর্যায়ের মূল্যায়ন কর্মসূচির সূচনা করেছে
নতুন দিল্লি, ১ মার্চ, ২০২১
কেন্দ্রীয় আবাসন ও নগরায়ন সম্পর্কিত মন্ত্রকের সচিব শ্রী দুর্গা শঙ্কর মিশ্র আজ নতুন দিল্লিতে এক ওয়েব ভিত্তিক অনুষ্ঠানে ভারত সরকার পরিচালিত স্বচ্ছতা সমীক্ষা বিষয়ে ষষ্ঠ তম "স্বচ্ছ সর্বেক্ষণের ক্ষেত্রীয় পর্যায়ের মূল্যায়ন ২০২১" কর্মসূচির সূচনা করেছেন। শহর অঞ্চলে স্বচ্ছতা ব্যবস্থাপনার উন্নতি সাধনে এবং সাধারণ মানুষের অংশগ্রহণের মাধ্যমে সচেতনতা গড়ে তুলতে ২০১৬ সাল থেকে মন্ত্রক এই উদ্যোগ নিয়েছে।
অনুষ্ঠানে শ্রী মিশ্র জানান স্বচ্ছ সর্বেক্ষণ দেশের শহর ও নগর অঞ্চলের মধ্যে স্বাস্থ্যকর প্রতিযোগিতা তৈরি করেছে। ২০১৬ সালে ৭৩টি শহরে প্রায় ১০ লক্ষাধিক মানুষকে সঙ্গে নিয়ে এই কাজ শুরু হয়।এর পর শহর আর মানুষের অংশগ্রহণের সংখ্যা ক্রমশ বেড়ছে।২০২০ সালে ৪২৪২টি শহরে এই সর্বেক্ষণের কাজ চালানো হয়।তিনি বলেন এই শহরগুলি নিয়মিতভাবে তাদের তথ্য পূরণ করছে।এমনকি স্বচ্ছ সর্বেক্ষণে প্রতিনিয়ত তাদের অগ্রগতি জুগিয়েছে। পাশাপাশি স্বচ্ছ সর্বেক্ষণ ২০২১ প্রস্তুতির জন্য বেশ কয়েকটি নাগরিক কেন্দ্রিক বিষয়ে প্রচার চালানো হচ্ছে বলে তিনি জানান।
সাধারণত প্রতি বছর ৪-৩১ জানুয়ারি পর্যন্ত এই সর্বেক্ষণের কাজ চালানো হয়। কিন্তু করোনা পরিস্থিতির জন্য ২ মাস পিছিয়ে ১-২৮ মার্চ পর্যন্ত এই কাজ চালানো হবে।এবার স্বচ্ছ সর্বেক্ষণ প্রক্রিয়াটি আরও শক্তিশালী করে তোলা হয়েছে।
শ্রী মিশ্র জানান স্বচ্ছ সর্বেক্ষণ এখন একটি "জন আন্দোলনে" পরিনত হয়েছে।স্বচ্ছতা অ্যাপ, স্বচ্ছ সুরক্ষা পোর্টাল সহ বিভিন্ন প্ল্যাটফর্মের মাধ্যমে ৩ কোটিরও বেশি নাগরিক এই স্বচ্ছ সর্বেক্ষণ বিষয়ে প্রতিক্রিয়া ব্যক্ত করেছেন। তিনি আরো বলেন শহরগুলির যোগ্যতার ভিত্তিতে এবার জেলা গুলিকেও ক্রমতালিকার অন্তর্ভুক্ত করার সিদ্ধান্ত নিয়েছে মন্ত্রক।
২০১৪ সালে সূচনা হওয়ার পর থেকে, স্বচ্ছ ভারত মিশন-শহর  স্যানিটেশন এবং কঠিন বর্জ্য ব্যবস্থাপনা উভয় ক্ষেত্রেই উল্লেখযোগ্য অগ্রগতি লাভ করেছে। এবারের বাজেটে এসবিএম-ইউ কর্মসূচির দ্বিতীয় পর্যায়এর কথা ঘোষণা করা হয়েছে।
স্বচ্ছ সর্বেক্ষণের বিষয়ে সর্বশেষ তথ্য জানতে ফেসবুক, ট্যুইটার সহ অন্যান্য সামাজিক মাধ্যম অনুসরণ করা যেতে পারে । সে গুলি হল-
Facebook Swachh Bharat Mission - Urban | Twitter - @SwachhBharatGov
Facebook: Swachh Survekshan India | Twitter - @SwachhSurvekshan
Instagram: Swachh_Survekshan
প্রধানমন্ত্রীরদপ্তর
প্রধানমন্ত্রী মোদীকে টেলিফোনে ফ্রান্সের রাষ্ট্রপতির অভিনন্দন
নয়াদিল্লি, ২৩মে, ২০১৯
সাধারণ নির্বাচনে বিপুল জয়ের জন্য ফ্রান্সের রাষ্ট্রপতি ইমানুয়েল ম্যাঁক্র টেলিফোনে প্রধানমন্ত্রী শ্রী নরেন্দ্র মোদীকে শুভেচ্ছা জানিয়েছেন।
উভয় নেতাই ভারত ও ফ্রান্সের মধ্যে কৌশলগত অংশীদারিত্বকে আরও মজবুত করার লক্ষ্যে একযোগে কাজ করার জন্য নিজেদের অঙ্গীকারের কথা পুনরায় ব্যক্ত করেছেন। জটিল ও গুরুত্বপূর্ণ বিষয়গুলিতে দৃঢ়ভাবে ভারতের পাশে থাকার জন্য প্রধানমন্ত্রী মোদী ফ্রান্সকে ধন্যবাদ জানিয়েছেন।
গণতান্ত্রিক দুনিয়ায় প্রধানমন্ত্রী মোদীকে এক অগ্রণী নেতা হিসাবে বর্ণনা করে রাষ্ট্রপতি ম্যাঁক্র আগামী আগস্ট মাসে দ্বিপাক্ষিক বৈঠক তথা জি-৭ শীর্ষ বৈঠকে যোগদানের জন্য প্রধানমন্ত্রী মোদীকে তাঁর আমন্ত্রণের কথা পুনরায় স্মরণ করিয়ে দেন।
CG/BD/SB
(Visitor Counter : 60
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণের ৯৬ কোটি ৮২ লক্ষেরও বেশি ডোজ দেওয়া হয়েছে
কোভিড মুক্ত হওয়ার হার বর্তমানে ৯৮.০৭ শতাংশ; ২০২০র মার্চের পর যা সর্বোচ্চ
গত ২৪ ঘণ্টায় নতুন করে সংক্রমিত হয়েছেন ১৮ হাজার ৯শো ৮৭ জন
ভারতে সক্রিয় সংক্রমিতের সংখ্যা ২ লক্ষ ৬ হাজার ৫৮৬; মোট সংক্রমিতের ০.৬১ শতাংশ চিকিৎসাধীন
সাপ্তাহিক সংক্রমিতের হার ১.৪৪ শতাংশ, যা গত ১১১ দিন ধরে ৩ শতাংশের নীচে রয়েছে
নতুনদিল্লি, ১৪ইঅক্টোবর, ২০২১
দেশে এ পর্যন্ত ৯৬,৮২,২০,৯৯৭ টি টিকার ডোজ দেওয়া হয়েছে। গতকাল টিকা দেওয়া হয়েছে ৩৫,৬৬,৩৪৭জনকে।
স্বাস্থ্যকর্মীদের মধ্যে ১,০৩,৭৫,৬৩৯ জন টিকার প্রথম ডোজ এবং ৯০,৫৮,৪৯৫ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৬০,৪১৩ জন প্রথম ডোজ এবং ১,৫৪,৫৬,২০৭ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৩৯,০১,০৪,০১১ জন এবং দ্বিতীয় ডোজ পেয়েছেন ১০,৭০,৪৫,১৬৭ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৬,৬৯,৮৪,৫৪৭ জন। আর দ্বিতীয় ডোজ পেয়েছেন ৮,৪৯,০৫,৪৭৯ জন। যাঁদের বয়স ৬০-এর ওপরে তাঁদের মধ্যে ১০,৫৩,৩৬,৩৭৫ জন প্রথম ডোজ এবং ৬,০৫,৯৪, ৬৬৪ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১৯ হাজার ৮০৮ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৩ লক্ষ ৬২হাজার ৭০৯ জন সুস্থ হয়ে উঠেছেন। জাতীয় আরোগ্য লাভের হার ৯৮.০৭ শতাংশ। ২০২০র মার্চের পর যা সর্বোচ্চ।
ভারতে গত ২৪ ঘণ্টায় নতুন করে সংক্রমিত হয়েছেন ১৮হাজার ৯শো ৮৭ জন। গত ১০৯ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ২ লক্ষ ৬হাজার ৫৮৬ জন চিকিৎসাধীন। দেশে মোট সংক্রমিতের মাত্র ০.৬১ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১৩ লক্ষ ১ হাজার ৮৩টি নমুনা পরীক্ষা করা হয়েছে। এ পর্যন্ত দেশে ৫৮ কোটি ৭৬ লক্ষ ৬৪ হাজার ৫২৫টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.৪৪ শতাংশ এবং দৈনিক সংক্রমণের হার ১.৪৬ শতাংশ। গত ৪৫ দিন ধরে দৈনিক সংক্রমণের হার ৩ শতাংশের কম আর ১২৮ দিন ধরে ৫ শতাংশের কম।
CG/CB/SFS
(Visitor Counter : 115
প্রতিরক্ষামন্ত্রক
ডিআরডিও কন্ট্রোলড এরিয়াল ডেলিভারি সিস্টেমের প্রদর্শন করেছে
নতুনদিল্লি, ১৯শে ডিসেম্বর, ২০২১
আগ্রার এরিয়াল ডেলিভারি রিসার্চ অ্যান্ড ডেভেলপমেন্ট এস্টাব্লিশমেন্ট ৫০০ কেজি ক্ষমতাসম্পন্ন কন্ট্রোলড এরিয়াল ডেলিভারি সিস্টেমের ব্যবস্থাপনা প্রদর্শন করেছে। স্বাধীনতার ৭৫ তম বার্ষিকীতে প্রতিরক্ষা উন্নয়ন ও গবেষণা সংস্থা বা ডিআরডিও আকাশপথে এই প্রদর্শনীর আয়োজন করে। গ্লোবাল পজিশনিং সিস্টেমের সাহায্যে র্যাম এয়ার প্যারাশুটের সাহায্যে মালপুরায় ৫০০০ মিটার উঁচু জায়গা থেকে ৫০০ কেজি ওজন ঠিকভাবে নামানোর জন্য আকাশপথে নিয়ন্ত্রিত সরবরাহ ব্যবস্থা সিএডিএস-৫০০ ব্যবহার করা হয়েছে । এএন ৩২ এয়ারক্র্যাফট থেকে এই বিপুল ওজনের জিনিস নামানোর সময় ভারতীয় সেনাবাহিনী ও ভারতীয় বিমান বাহিনীর ১১ জন প্যারাট্রুপার সাহায্য করেছে।
CG/CB/ NS
(Visitor Counter : 140
প্রধানমন্ত্রীরদপ্তর
মালদ্বীপের প্রেসিডেন্টের সরকারি ভারত সফরকালে বিভিন্ন প্রকল্প, মউ ও চুক্তি সম্পাদনের এক ঝলক
নয়াদিল্লি, ২ আগস্ট ২০২২
১) গ্রেটার মালে কানেক্টিভিটি প্রকল্প : এই প্রকল্পের আওতায় নিরবচ্ছিন্নভাবে কাজ করে যাওয়ার জন্য ৫০০ মিলিয়ন মার্কিন ডলার আর্থিক সহায়তার যোগান দেবে ভারত।
২) মালদ্বীপে ৪ হাজারটি সামাজিক আবাসন ইউনিট গড়ে তুলতে ঋণ সহায়তা দেওয়া হবে ২২৭ মিলিয়ন মার্কিন ডলার। একজিম ব্যাঙ্ক অফ ইন্ডিয়া বায়ার্স ক্রেডিট ফাইন্যান্স-এর আওতায় এই সহায়তা দেওয়া হবে।
৩) ভারত-মালদ্বীপ উন্নয়নমূলক সহযোগিতা : এর মধ্যে রয়েছে আড্ডু রোডের উন্নয়ন ও সংস্কার এবং মালদ্বীপের ৩৪টি দ্বীপে জল ও স্বাস্থ্য ব্যবস্থা সম্পর্কিত প্রকল্প এবং একটি মসজিদের সংস্কার ও পুনর্নির্মাণ কর্মসূচি।
৪) মালদ্বীপের স্থানীয় শাসন পরিষদ এবং নারী বিকাশ কমিটির সদস্যদের দক্ষতা বৃদ্ধি ও প্রশিক্ষণ সম্পর্কিত মউ সম্পাদন।
৫) মৎস্যচাষ ও মৎস্য শিকারের ক্ষেত্রে জলবায়ু সম্পর্কে প্রশিক্ষণ ও দক্ষতা বৃদ্ধি সহ তথ্য বিনিময়। এছাড়াও রয়েছে বৈজ্ঞানিক সমুদ্র গবেষণার কাজ।
৬) ভারতের সিইআরটি এবং মালদ্বীপের এনসিআইটি-র মধ্যে সাইবার নিরাপত্তা সম্পর্কে সহযোগিতার লক্ষ্যে মউ সম্পাদন।
৭) ভারতের এনডিএমএ এবং মালদ্বীপের এনডিএমএ-র মধ্যে বিপর্যয় মোকাবিলার লক্ষ্যে সহযোগিতার জন্য মউ সম্পাদন।
৮) মালদ্বীপের পুলিশ পরিকাঠামোর প্রসারে ৪১ মিলিয়ন মার্কিন ডলার ঋণ সহায়তার লক্ষ্যে ভারতের একজিম ব্যাঙ্ক এবং মালদ্বীপের অর্থ মন্ত্রকের মধ্যে চুক্তি সম্পাদন।
৯) মালদ্বীপে অতিরিক্ত ২ হাজার সামাজিক আবাসন ইউনিট গড়ে তুলতে একজিম ব্যাঙ্ক অফ ইন্ডিয়া এবং মালদ্বীপের অর্থ মন্ত্রকের মধ্যে ১১৯ মিলিয়ন মার্কিন ডলার ঋণ সহায়তা সম্পর্কিত লেটার অফ ইন্টেন্ট।
১০) মালদ্বীপের পরিকাঠামো প্রকল্পগুলিতে অর্থ সহায়তার লক্ষ্যে অতিরিক্ত ১০০ মিলিয়ন নতুন লাইন অফ ক্রেডিট।
১১) লাইন অফ ক্রেডিট-এর আওতায় মালদ্বীপের হানিমাধু বিমানবন্দরের জন্য ১২৮ মিলিয়ন মার্কিন ডলার লগ্নির বিষয়ে অনুমোদন।
১২) লাইন অফ ক্রেডিট-এর আওতায় গুলহিফালু বন্দর উন্নয়নে ৩২৪ মিলিয়ন মার্কিন ডলার অর্থ সহায়তার লক্ষ্যে প্রয়োজনীয় অনুমোদন।
১৩) লাইন অফ ক্রেডিট-এর আওতায় ৩০ মিলিয়ন মার্কিন ডলার সহায়তায় ক্যান্সার হাসপাতাল সম্পর্কে সম্ভাব্যতা রিপোর্ট অনুমোদন।
১৪) মালদ্বীপে অতিরিক্ত ২ হাজার সামাজিক আবাসন ইউনিট গড়ে তুলতে একজিম ব্যাঙ্ক অফ ইন্ডিয়ার পক্ষ থেকে ১১৯ মিলিয়ন মার্কিন ডলার ঋণ সহায়তা।
১৫) মালদ্বীপ থেকে ভারতে শুল্কমুক্ত টুনা মাছ রপ্তানির জন্য সুযোগ-সুবিধার সম্প্রসারণ।
১৬) মালদ্বীপের জাতীয় প্রতিরক্ষা বাহিনীর জন্য পূর্বের সিজিএস হুরাভি নৌতরীটির পরিবর্তে অন্য একটি নৌতরী সরবরাহ।
১৭) মালদ্বীপের জাতীয় প্রতিরক্ষা বাহিনীর জন্য দ্বিতীয় ল্যান্ডিং ক্র্যাফট অ্যাসল্ট -এর যোগান।
১৮) মালদ্বীপের জাতীয় প্রতিরক্ষা বাহিনীর কাজের সুবিধার জন্য ২৪টি বিশেষ যান উপহার।
(PG/SKD/DM/
নির্বাচনকমিশন
সপ্তম পর্যায়ের লোকসভা নির্বাচনের প্রস্তুতি খতিয়ে দেখতে নির্বাচন কমিশন জেলা ও রাজ্যের নির্বাচনী আধিকারিক, পুলিশ এবং পর্যবেক্ষকদের সঙ্গে ভিডিও কনফারেন্সের মাধ্যমে বৈঠক করেছে
কলকাতা, ১৫ মে, ২০১৯
সপ্তম তথা চূড়ান্ত পর্যায়ে পশ্চিমবঙ্গের নয়টি লোকসভার ভোটগ্রহণের প্রস্তুতি খতিয়ে দেখতে আজ  নির্বাচন কমিশন ভিডিও কনফারেন্সের মাধ্যমে জেলা নির্বাচনী আধিকারিক, পুলিশ এবং সাধারণ পর্যবেক্ষকদের সঙ্গে এক বৈঠকে মিলিত হয়। কমিশনের পক্ষ থেকে রাজ্যের মুখ্য নির্বাচনী আধিকারিক এবং অন্যান্য উচ্চপদস্থ আধিকারিকদের শান্তিপূর্ণভাবে চূড়ান্ত পর্যায়ের ভোটগ্রহণ নিশ্চিত করতে প্রয়োজনীয় নির্দেশ দেওয়া হয়। আগামী ১৯শে মে, রবিবার এই পর্যায়ে পশ্চিমবঙ্গের নয়টি সহ দেশের আটটি রাজ্য এবং একটি কেন্দ্রশাসিত অঞ্চলের মোট ৫৯টি লোকসভা কেন্দ্রের জন্য ভোটগ্রহণ করা হবে। আজকের এই বৈঠকে এ রাজ্যের সামগ্রিক পরিস্থিতি পর্যালোচনা করা হয়। এছাড়া, গতকাল কলকাতায় যে ঘটনা ঘটেছে, সে বিষয়েও প্রাথমিকভাবে কমিশনকে অবগত করানো হয়।
সপ্তম তথা চূড়ান্ত পর্যায়ে এ রাজ্যে দমদম, বারাসাত, বসিরহাট, জয়নগর , মথুরাপুর , ডায়মণ্ড হারবার, যাদবপুর, কলকাতা দক্ষিণ ও কলকাতা উত্তর কেন্দ্রের ভোটগ্রহণ করা হবে। যথারীতি সকাল ৭টায় ভোটগ্রহণ শুরু হয়ে চলবে সন্ধ্যা ৬টা পর্যন্ত। মুখ্য নির্বাচনী আধিকারিকের কার্যালয়ের পক্ষ থেকে রাজ্যে অবাধ ও শান্তিপূর্ণ নির্বাচনের জন্য পর্যাপ্ত ব্যবস্থা নেওয়া হয়েছে।
এই পর্যায়ে সংশ্লিষ্ট লোকসভা কেন্দ্রগুলিতে ৭১০ কোম্পানি কেন্দ্রীয় বাহিনী মোতায়েন করা হবে। এছাড়া, ৫১২টি ক্যুইক রেসপন্স টিমও কাজ করবে। সমস্ত বুথে কেন্দ্রীয় বাহিনীর ব্যবস্থা করা হবে। বিশেষ কেন্দ্রীয় পুলিশ পর্যবেক্ষক শ্রী বিবেক দুবে আগামীকাল পরিস্থিতি খতিয়ে দেখতে উত্তর ২৪ পরগনা যাবেন এবং ১৭ তারিখে তিনি দক্ষিণ কলকাতার পরিস্থিতি সরেজমিনে খতিয়ে দেখবেন। এছাড়াও, ১০ জন সাধারণ পর্যবেক্ষক এবং পাঁচজন পুলিশ পর্যবেক্ষক এই পর্যায়ে নির্বাচনের তদারক করবেন। ইতিমধ্যেই পশ্চিমবঙ্গের ৩৩টি লোকসভা কেন্দ্রের ভোটগ্রহণ সম্পূর্ণ হয়েছে। কমিশনের পক্ষ থেকে নির্বাচনকে অবাধ ও শান্তিপূর্ণ করার জন্য যথোপযুক্ত সতর্কতা অবলম্বন করতে সংশ্লিষ্ট পর্যবেক্ষকদের নির্দেশ দেওয়া হয়েছে।
CG/PB/DM
(Visitor Counter : 98
স্বাস্থ্যওপরিবারকল্যাণমন্ত্রক
ভারতে গত ২৪ ঘণ্টায় নতুন করে সংক্রমিত হয়েছেন ৬০,৭৫৩ জন;
চিকিৎসাধীন সংক্রমিতের সংখ্যা আরও কমে হয়েছে ৭,৬০.০১৯ জন; যা ৭৪ দিনের মধ্যে সর্বনিম্ন
পর পর ৩৭ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি
আরোগ্য লাভের হার বেড়ে হয়েছে ৯৬.১৬ শতাংশ
পর পর ১২ দিন দৈনিক সংক্রমণের হার ৫ শতাংশের কম- আজ এই হার ২.৯৮ শতাংশ
নয়াদিল্লী, ১৯ জুন, ২০২১
ভারতে গত ২৪ ঘণ্টায় নতুন করে সংক্রমিত হয়েছেন ৬০,৭৫৩ জন। পর পর বারো দিন দেশে এই সংখ্যা ১ লক্ষের কম। কেন্দ্র এবং রাজ্য/কেন্দ্রশাসিত অঞ্চলগুলির যৌথ উদ্যোগে এই সাফল্য পাওয়া যাচ্ছে। ভারতে সক্রিয় সংক্রমিতের সংখ্যা নিম্নমুখী। এই সংখ্যা আরও কমে হয়েছে ৭,৬০.০১৯ জন। ৭৪ দিন পর সক্রিয় চিকিৎসাধীনের সংখ্যা এত কম হল।
গত ২৪ ঘণ্টায় সক্রিয় চিকিৎসাধীনের সংখ্যা ৩৮,৬৩৭ কমেছে। আজকের হিসেবে দেশে মোট সংক্রমিতের মাত্র ২.৫৫ শতাংশ চিকিৎসাধীন।
দেশে পর পর ৩৭ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘণ্টায় ৯৭,৭৪৩ জন আরোগ্য লাভ করেছেন। এ পর্যন্ত মোট ২,৮৬,৭৮,৩৯০ জন সুস্থ হয়ে ওঠেছেন। জাতীয় কোভিড মুক্তির হার ৯৬.১৬ শতাংশ।
গত ২৪ ঘন্টায় দেশে ১৯,০২,০০৯ টি নমুনার পরীক্ষা করা হয়েছে। এপর্যন্ত দেশে ৩৮,৯২,০৭,৬৩৭ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ২.৯৮ শতাংশ। পর পর ১০ দিন এই হার ৫ শতাংশের কম। সাপ্তাহিক সংক্রমণের হার ৩.৫৮ শতাংশ।
দেশে এ পর্যন্ত ২৭,২৩,৮৮,৭৮২ টি টিকার ডোজ দেওয়া হয়েছে। গতকাল টিকা দেওয়া হয়েছে ৩৩,০০,০৮৫জনকে। স্বাস্থ্যকর্মীদের মধ্যে ১,০১,০৩,৩১৭ জন টিকার প্রথম ডোজ এবং ৭০,৪৭,৭৬৯ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৭০,৪১,০২৫ জন প্রথম ডোজ এবং ৮৯,৯৫,৯৪৯ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫,১৭,৬৪,৯৮১ জন এবং দ্বিতীয় ডোজ পেয়েছেন ১১,৪৩,৭৭৭ জন। ৪৫-৬০ বছর বয়সী নাগরিকদের মধ্যে প্রথম ডোজ পেয়েছেন ৭,৯০,১৯,১৪৪ জন। আর দ্বিতীয় ডোজ পেয়েছেন ১,২৫,০৮,৮৩৩ জন। যাঁদের বয়স ৬০এর ওপরে তাঁদের মধ্যে ৬,৩৯,৭২,৮১৪ জন প্রথম ডোজ এবং ২,০৭,৯১,১৭৪ জন দ্বিতীয় ডোজ পেয়েছেন।
CG/CB/
(
প্রধানমন্ত্রীরদপ্তর
ইন্দোনেশিয়ার জাকার্তা সফরের পূর্বে প্রধানমন্ত্রীর বিবৃতি
নয়াদিল্লি, ৬ সেপ্টেম্বর, ২০২৩
মাননীয় মিঃ জোকো উইডোডোর আমন্ত্রণে আমি জাকার্তা রওনা হচ্ছি। সেখানে আসিয়ান সম্পর্কিত বৈঠকগুলিতে আমি অংশগ্রহণ করব।
প্রথমেই আমি আসিয়ান-ভারত ২০তম শীর্ষ বৈঠকে যোগ দেব। সেখানে আমাদের পারস্পরিক অংশীদারিত্বের ভবিষ্যৎ বিষয়গুলি সম্পর্কে আমি আলোচনা করব আসিয়ান নেতৃবৃন্দের সঙ্গে। আমাদের এই উদ্যোগ ও প্রচেষ্টা চতুর্থ দশকে প্রবেশ করতে চলেছে। ভারতের ‘পুবের জন্য কাজ করো’ নীতি প্রণয়নের ক্ষেত্রে আসিয়ান এক গুরুত্বপূর্ণ স্তম্ভবিশেষ। গত বছর আমাদের সুসংবদ্ধ কৌশলগত অংশীদারিত্বের বিষয়টি আমাদের এই পারস্পরিক সম্পর্কে এক নতুন গতি এনে দিয়েছে।
এর পরে আমি অংশগ্রহণ করব ১৮তম পূর্ব এশিয়া শীর্ষ বৈঠকে। এই মঞ্চটি খাদ্য ও জ্বালানি নিরাপত্তা, পরিবেশ, স্বাস্থ্য এবং ডিজিটাল রূপান্তর প্রচেষ্টার মত গুরুত্বপূর্ণ বিষয়গুলিতে আলাপ-আলোচনার এক বিশেষ সুযোগ এনে দিয়েছে। পূর্ব এশিয়া শীর্ষ বৈঠকে অন্যান্য নেতৃবৃন্দের সঙ্গে ব্যবহারিক ক্ষেত্রে সহযোগিতা প্রসারের বিষয়টি সম্পর্কে মতবিনিময়ের জন্য আমি অপেক্ষা করে রয়েছি কারণ, বিভিন্ন বিশ্ব সমস্যার সমাধানে আমাদের মিলিত প্রচেষ্টা একান্ত জরুরি।
গত বছর ইন্দোনেশিয়ার বালি-তে অনুষ্ঠিত জি-২০ শীর্ষ সম্মেলনের কথা আমি বিশেষভাবে স্মরণ করি। আমার এই সফর আসিয়ান অঞ্চলে কর্মপ্রচেষ্টা গড়ে তোলার ক্ষেত্রে যে আরও গভীর হয়ে উঠবে, সে সম্পর্কে আমি দৃঢ় প্রত্যয়ী।
ইন্দোনেশিয়ার জাকার্তা সফরের প্রাক্-পর্বে এই বক্তব্য পেশ করেন প্রধানমন্ত্রী শ্রী নরেন্দ্র মোদী।
AC/SKD/DM
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লী, ০৭ জুন, ২০২২
দেশ জুড়ে টিকাকরণ অভিযানে এ পর্যন্ত ১৯৪ কোটি ২৭ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ২৬ হাজার ৯৭৬।
দেশে বর্তমানে করোনায় আক্রান্তের হার মোট আক্রান্তের ০.০৬ শতাংশ।
কোভিড মুক্তের হার বর্তমানে ৯৮.৭২ শতাংশ।
দেশে গত ২৪ ঘণ্টায় সুস্থ হয়েছেন ২ হাজার ৫১৩ জন। এখনও পর্যন্ত সুস্থ হয়ে উঠেছেন ৪ কোটি ২৬ লক্ষ ৩৩ হাজার ৩৬৫।
দেশে গত ২৪ ঘণ্টায় নতুন করে আক্রান্ত ৩ হাজার ৭১৪ জন।
দৈনিক সংক্রমণের হার ০.২১ শতাংশ।
সাপ্তাহিক সংক্রমণের হার ০.৯৭ শতাংশ।
এখনও পর্যন্ত নমুনা পরীক্ষা হয়েছে ৮৫ কোটি ৩২ লক্ষ।
গত ২৪ ঘণ্টায় ৩ লক্ষ ৭ হাজার ৭১৬টি নমুনা পরীক্ষা হয়েছে।
CG/CB/NS
(Visitor Counter : 69